b"\n_START_ARTICLE_\nJ\xc3\xb8rgen Bardenfleth\n_START_SECTION_\nKarriere\n_START_PARAGRAPH_\nHan er s\xc3\xb8n af kaptajn og kontorchef i Det Berlingske Officin Henrik Vilhelm L\xc3\xb8ven\xc3\xb8rn Bardenfleth (1924-1987) og Inge Birgitte M\xc3\xb8ller (f\xc3\xb8dt 1926)._NEWLINE_Bardenfleth er uddannet civilingeni\xc3\xb8r med speciale i elektronik fra Danmarks Tekniske H\xc3\xb8jskole (DTU) 1980 og fik i 1989 en MBA fra University of California, Los Angeles med speciale i marketing og finansiering._NEWLINE_Han var 1980-81 udviklingsingeni\xc3\xb8r hos Dansk Radio AS, Taastrup, 1981-84 udviklingsingeni\xc3\xb8r hos Radar Devices, Californien, 1984-87 teamleder og projektchef hos Varian Associates, Californien, havde 1988-89 et sommerjob hos McKinsey & Co. i K\xc3\xb8benhavn og var i \xc3\xa5rene 1989 til 2001 ansat i Hewlett-Packard i Danmark; f\xc3\xb8rst som s\xc3\xa6lger og salgschef og fra 1995 som administrerende direkt\xc3\xb8r. Fra 2001 til 2004 var han General Manager (global) hos Intel i Optical Networking Components Division. Fra 2004 til 2012 var han Country Manager for Microsoft A/S Danmark og Island. I 2012/13 var Bardenfleth Strategy Director for Microsoft International inden han forlod Microsoft i sommeren 2013 for at hellige sig en bestyrelseskarriere fuldtids.\n_START_SECTION_\nTillidshverv\n_START_PARAGRAPH_\nBardenfleth var i forretningsudvalget for IT-Branchen fra 1995 til 2014 herunder dets formand fra 2010-14. Han er i dag bestyrelsesformand i DHI Group, der r\xc3\xa5dgiver om vand i hele verden, Arkitema Architects, skandinavisk f\xc3\xb8rende arkitektfirma, Lyngsoe Systems, der laver logistiksystemer globalt, forskerparken Symbion med acceleratoren Accelerace og IT sikkerhedsr\xc3\xa5dgivningsfirmaet Dubex, samt IT Cloud selskabet Adactit. Han sidder i bestyrelsen for IT selskaberne EG, Athena IT, Minerva og Vall\xc3\xb8 Stift samt swipx. Bardenfleth er ogs\xc3\xa5 med i bestyrelserne for Danmark Amerika Fondet (formand),  B\xc3\xb8rnefonden (n\xc3\xa6stformand) og Cystisk Fibrose Foreningen.  Han er styregruppeformand i Copenhagen Healthtech Cluster, ServicePlatform og Iv\xc3\xa6rks\xc3\xa6tterpilotordningen under Danmarks Innovationsfond. Bardenfleth var med i Globaliseringsr\xc3\xa5det ('05-'06), og i bestyrelserne for GN Store Nord ('03 - '13),og COWI ('08-'14). Han blev i 2012 optaget i Kraks Bl\xc3\xa5 Bog. Han underviser p\xc3\xa5 bestyrelsesuddannelserne p\xc3\xa5 CBS Executive og Board Assure._NEWLINE_Han er gift med Deanna fra Seattle (f\xc3\xb8dt i 1956) og har fire b\xc3\xb8rn Karinna, Sophia, Thomas og Helena."